Suriyada harakat qilayotgan terrorchi guruhlar hukumat qo‘shinlariga qarshilik ko‘rsatish uchun birlashish haqida muzokaralar olib bormoqda. Bu haqda Rossiya mudofaa vazirligining rasmiy vakili general-mayor Igor Konashenkov bayonot berdi. “Radiorazvedka vositalari yordamida IShID va “Jabhat an-Nusra” terrorchi tashkilotlarining qo‘mondonliklari o‘rtasida birlashish bo‘yicha muzokaralar boshlangani haqida ma’lumot to‘plandi”, - uning so‘zlarini keltiradi TASS agentligi.